cyanic-selkie/wikianc huggingface dataset:
מתודולוגיית פיתוח תוכנה
Scrum
Scrum היא מתודולוגיה זריזה לניהול פרויקטים לפיתוח תוכנה, שפותחה על ידי קן שוואבר ואחרים. המונח "Scrum" מקורו במשחק הרוגבי, שם הוא מתאר את הדרך שבה המשחק מתחיל מחדש, לאחר שהכדור יצא מהמגרש. הטכניקה של "התחלה מחדש" היא אחת מאבני היסוד של השיטה – פרויקט Scrum מתחיל את תהליך הפיתוח כל חודש מחדש. כלומר, פעם בחודש מסופקת תוכנה עובדת למשתמשים, והערותיהם, כמו גם הדרישות החדשות, מיושמות במחזורי הפיתוח העוקבים. כיום מקובל להשתמש ב־Scrum כמעטפת לניהול פרויקטים המפותחים במתודולוגיית XP ומתודולוגיות זריזות אחרות.
שקד זרוצקי
2010
באליפות ישראל בשחייה (בריכה של 25 מטר) שנערכה באשדות יעקב בפברואר 2010 זכה זרוצקי ב-6 מדליות. 3 מדליות זהב, במשחה ל-50 מטר פרפר בתוצאה של 25.01 שניות, במשחה שליחים 4x100 מטר מעורב בשיא ישראלי חדש לאגודות ביחד עם דוד גמבורג, אמרי גניאל וניר ברנע בתוצאה של 3:42.80 דקות ובמשחה שליחים 4x50 מטר מעורב בתוצאה של 1:42.47 דקות. שתי מדליות כסף, במשחה ל-100 מטר פרפר בתוצאה של 55.08 שניות ובמשחה שליחים 4x50 מטר חופשי בתוצאה של 1:34.36 דקות ומדליית ארד במשחה שליחים 4x100 מטר חופשי בתוצאה של 3:29.29 דקות.
מעבר ליער
עלילה
אר ג'יי מגלה בסמוך שכונת מגורים שנבנתה לאחרונה שבמרכזה ישנה חורשה מוקפת בגדר שיחים. בחורשה הוא מגלה קבוצת בעלי חיים שהתעוררו לאחרונה משנת החורף, אשר מונהגים בידי ורן הצב; הקבוצה כוללת את: האמי הסנאי ההיפראקטיבי, את סטלה הבואשת, את הדורבנים פני ולו, יחד עם שלושת בניהם ספייק, באקי וקווילו ואת האופוסום אוזי ובתו הת'ר. החיות מפוחדות בגלל הבנייה שנעשתה סביבם במהלך תרדמת החורף שלהם ומפני שהם חוששים שהם לא יוכלו לאגור מספיק מזון במהלך התקופה החמה. אר ג'יי מראה להם את כמות המזון שבני האדם צורכים ומציע להראות להם איך הם יכולים בקלות להשיג מזון בבתים של בני האדם. ורן מהסס, אבל שאר בעלי החיים מסכימים. הם מבצעים פעולות גנבה נועזות ישירות מן בני האדם, כאשר אר ג'יי ללא ידיעתם גורם להם לגנוב את המזון שהוא צריך להחזיר לווינסנט.
הספרים הנמכרים ביותר בכל הזמנים
לפי British and Foreign Bible Society (חברת הביבליה הבריטית והזרה, תרגום חופשי), נכון לשנת 2021, הביבליה (הברית הישנה והברית החדשה) הוא הספר הנמכר ביותר בכל הזמנים עם הערכה שבין 5 ל-7 מיליארד עותקים נמכרו והופצו. הערכות מכירות של טקסטים דתיים מודפסים אחרים כוללים לפחות 800 מיליון עותקים לקוראן ו-190 מיליון עותקים לספר המורמון. בין טקסטים לא דתיים, ממשנתו של מאו דזה-דונג, הידוע גם בשם הספר האדום הקטן, יצרו מגוון רחב של נתוני מכירות והפצה - עם הערכות שנעות בין 800 מיליון למעל 6.5 מיליארד כרכים מודפסים. כל הספרים בעלי אופי דתי, אידאולוגי, פילוסופי או פוליטי הוצאו מהרשימות להלן.
רשת ערפל
רשת ערפל היא מתקן לעיבוי לחות אטמוספירית, להפקת מים מהאוויר.
לאומית שירותי בריאות
לאומית שירותי בריאות (בעבר קופת חולים לאומית) היא הקטנה ביותר מבין ארבע קופות החולים בישראל, ומספקת שירותי בריאות ללמעלה מ-740,000 חברים.
תרגום
תרגום שירה
תרגום שיר משפה לשפה מציב אתגר קשה בפני מתרגמים. הדבר אמור בעיקר בתרגום שיר שנכתב בחרוזים ובמשקל. מי שמבקש לשמר בתרגומו את האיכויות הפרוזודיות האלה, בהכרח, פוגע באפשרות להעביר משפה לשפה גם את מלוא התוכן. הדבר נובע, כמובן, מן ההבדלים הלשוניים שבין שפות המוצא והיעד. למשל, אחד ההבדלים בין השפות עברית ואנגלית היא העובדה שבאנגלית, באופן ניכר, רב חלקן של המילים בנות הברה אחת מאשר חלקן בשפה העברית. כך למשל: את ההיגד: I Love You, שבאנגלית אורכו שלוש הברות, ניתן לתרגם, כפשוטו, לעברית בהיגד: "אני אוהב אותך", שאורכו כפול – שש הברות. תרגום שורת שיר המכילה את ההיגד הזה יצטרך למצוא בעברית תחליפים קצרים (אולי: אהבתיך, אוהבך) או לקצץ בתוכן של יתר חלקי השורה או בית השיר. ובכיוון ההפוך, יצטרך המתרגם לעברית למלא את השורה או בית השיר במילים סתמיות או נרדפות שלא היו בשיר המקורי.
השוואת תרגומי שירה
אוסף תרגומי שירה שאסף סיר רונלד סטורס (1881-1955), מי שהיה מושל ירושלים (1920–1926). סטורס אסף 451 תרגומים בשפות שונות לשיר בשפה הלטינית Ad Pyrrham (לְפִּירה), פרי עטו של המשורר הרומי הורטיוס. בשנת 1959 יצא לאור מבחר של 144 תרגומים מאוסף זה, כולל תרגום אחד לעברית (פרי עטו של יהושע פרידמן).
תרגום סרטי קולנוע
מתקופת הראינוע ועד שנות ה־50 הוקרן התרגום בסרט נוסף שהוקרן לצד הסרט הראשי, באמצעות פנס קסם. לגלגול סרט התרגום במקביל לעלילה היה אחראי אדם שזה היה תפקידו היחיד. כשהופיע הסרט המדבר נדרש אדם זה גם להבנה בשפת הסרט על מנת שיקדם את הסרט בקצב הנכון. אדם זה ישב יחד עם המסריט בחדר ההקרנה ובשלב מסוים הוא עבר לשבת עם הקהל לאחר שהוכן לו שלט־רחוק פרימיטיבי שהפעיל מנוע של פטיפון להזזת סרט התרגום.
קרולינה בטלהיים-גומפרץ
ביוגרפיה
בגיל שש עשרה, לאחר הופעה מוקדמת, התקבלה לאופרת החצר (כיום שמה האופרה של וינה), שם ב-13 במאי 1861, הופיעה לראשונה כאחת הכוהנות באופרה של גלוק איפיגניה בטאוריס. לאחר תפקידים קטנים, בדצמבר 1862, בגיל שבע עשרה וחצי, היא שרה את Azucena (ורדי: הטרובדור). שיאה של הקריירה הקצרה שלה היה התפקיד של סליקה באפריקאית של מאיירבר. בנוסף להופעות האופרה, היא הופיעה גם בערבי שירים ובאורטוריות, לפעמים כפסנתרנית. קרולינה בטלהיים הגיעה לתיאטרון הוד מלכותו (His Majesty's Theatre) בלונדון, ללייפציג ולפרנקפורט. באאכן הופיעה עם פרנץ ליסט בקונצרט לזכר בטהובן.
100 האמנים הגדולים בכל הזמנים (רולינג סטון)
100 האמנים הגדולים בכל הזמנים היא רשימה שערך מגזין "רולינג סטון" בשני חלקים ב־2004 ו־2005, ועודכנה מאוחר יותר ב־2011. הרשימה מתרכזת בתקופת הרוק אנד רול ומבוססת על דעותיהם של מוזיקאים, כותבים ואנשי התעשייה. הרשימה כוללת בעיקר מוזיקאים בריטים ואמריקאים.
עמותת דולפין
הצוללת דקר
העמותה עוסקת בהנצחת הדקר וסיוע למשפחות הנספים.
נוהלי העמותה
עמותה רשומה מס. 580123347 כתובת רשמית: רח' שטמפפר, 17, נתניה, 4240230 מען למכתבים: ת"ד 2422, קריית מוצקין, ישראל.
העמותה מופעלת על ידי מתנדבים מתוך חברי העמותה.
יו"ר ועד העמותה
כיושבי ראש הוועד שירתו במשך השנים, מפקדי שייטת הצוללות כלהלן:
ארי גולד (דמות)
עונה 4
ארי מנסה בכל כוחו להשיג לוינס עבודה, אבל מתקשה לעשות זאת בשל חוסר הוודאות האופפת את הפקת הסרט "מדיין". בסופו של דבר, הטריילר של "מדיין" דולף, ומבול של הצעות מגיעות. החבורה מחליטה ללכת על סרט שהוא עיבוד קולנועי לספר שאריק נתן לוינס לפני זמן מה, וכולם מצפים שהסרט יהיה שובר קופות והצלחה מסחררת עבור וינס. ארי נפגש עם דנה גורדון על מנת לסגור את התפקיד הראשי עבור וינס, ומוכר לה את "צוות החלומות של מדיין" הכולל את הכוכב וינסנט צ'ייס, המפיק אריק מרפי והבמאי בילי וולש. בילי מקבל מתקדמה של חצי מיליון דולר כדי לעבד את הספר לתסריט קולנועי, אבל בסופו של דבר כותב תסריט מקורי לחלוטין במקום. בחוסר רצון, ארי ודנה חוברים יחד כדי לשכנע את ראש האולפן לאשר את הפרויקט החדש של בילי, "סילו", שוינס מאמין שיהיה מצוין.
סנטה מריה דלה ויטוריה
הכנסייה הוקדשה בהתחלה לפאולוס והייתה אמורה לשמש את הכרמליטים. אחר ניצחון הקתולים על הפרוטסטנטים בקרב ההר הלבן (1620) הוקדשה הכנסייה למרים, אם ישו.
קונור פרייס
קונור פרייס (באנגלית: Connor Price נולד ב-11 בנובמבר 1994) הוא שחקן קולנוע, טלוויזיה ואמן היפ הופ קנדי-אמריקאי. הוא ידוע בעיקר בזכות תפקידיו בסרטים סינדרלה מן ו-"גוד לאק צ'אק" משנת 2007.
פרץ שובל
ביוגרפיה
עם חזרתו עם משפחתו לישראל, שובל עבד בחברות מחשבים ותוכנה ובמקביל לימד כמרצה מן-החוץ באוניברסיטת תל אביב ובאוניברסיטה העברית בירושלים. כעבור מספר שנים עבר לאקדמיה במשרה מלאה והצטרף ב-1984 למחלקה להנדסת תעשייה וניהול של אוניברסיטת בן-גוריון בנגב, והקים בה את ההתמחות במערכות מידע. בשנת 2000 הקים באוניברסיטה את המחלקה להנדסת מערכות מידע. במקביל לעבודתו באוניברסיטת בן-גוריון, שובל לימד גם כמורה מן-החוץ במספר אוניברסיטאות ומכללות. כמו כן ייעץ וסייע למספר מכללות להקים תוכניות לימודים במערכות מידע. במשך השנים שובל התקדם בסולם הדרגות; בשנת 1996 הועלה לדרגת פרופסור מן-המניין.
ספרים ומאמרים
שובל כתב מספר ספרי לימוד, ובהם: על שמו של שובל רשומים מספר פטנטים בתחומי מחקריו.
פרסים והוקרה
בשנת 2011 קיבל אות הוקרה מטעם המועצה הציבורית של הלשכה לטכנולוגיות מידע בישראל על תרומתו לביסוס וקידום תחום מערכות המידע בארץ.
קריודרקון
הקריודרקון היה קרוב של הקוואצלקואטלוס והיה בעל מוטת כנפיים רחבה של בין 10 ל-13 מטרים, כך שהיה אחד מגדולי הפטרוזאורים ומהגדולים שבאלה של קנדה. ייתכן שהוא חלק את מחייתו עם קרובו הגדול יותר שהיה גדול הפטרוזאורים מעולם. הוא היה גבוה כמו ג'ירף בעל מקור ארוך כשל מרבו אפריקני וכנראה היה טורף גדול או אוכל נבלות מרשים. עם זאת מרבית הממצאים היו חלקיים וכללו בעיקר שרידי שוקיים, עצמות רוע וחוליית צוואר ארוכה באורך 10 מילימטרים.
סדנאות אפרים
סדנאות אפרים (או קישון) הוא מתחם תפעול ותחזוקה של רכבת ישראל בחיפה, המצוי בסמיכות לתחנת הרכבת חוצות המפרץ, שטחו הוא כ-465 דונם. במסגרת תוכנית תשתית לאומית (תת"ל) מס' 45 יורחב המתחם ויותאם לקליטה ותחזוקה של מערך הרכבות החשמליות.
סמבה (ארגנטינה)
מבנה מוזיקלי
השיר כתוב במקצב של 3/4 או 6/8, ונעשה בו שימוש בסינקופות ש"שוברות" את הקצב.
כלים מוזיקליים
כלי הנגינה המקובלים בסמבה הם הגיטרות - גיטרה מובילה וגיטרות מלוות - ותוף בומבו לגוארו שמתבלט בתפקידו המינימליסטי (לא מקובל לעשות בו שימוש רב בסמבה, וכשכן נעשה שימוש - הוא בולט יותר).
עם זאת, קיימים ביצועים שנעשה בהם שימוש בכלים אחרים, כגון חלילית קֶנָה (האופיינית למוזיקה האנדית), בנדוניאון (שמקובל בטנגו העירוני) וכינור. ובביצועים מודרניים יש שימוש גם בכלים אלקטרוניים.
בני ערובה (סדרת טלוויזיה אמריקאית)
עלילה
משפחתה של רופאה נלקחת כבני ערובה על ידי צוות בראשות סוכן FBI סורר לילה לפני שהיא אמורה לבצע ניתוח בנשיא ארצות הברית. היא מצווה על ידי החוטפים להתנקש בנשיא במהלך הניתוח על מנת להציל את משפחתה.
SAS (שפת תכנות)
טיפוסי נתונים
טיפוסי הנתונים לרוב ימומשו כעמודה בתוך טבלה.
סקירה כללית של תחביר בסיסי
משתנה A הוא מחרוזת ואורכו 25 תווים. השימוש בתו $ מבהיר ל-SAS שמדובר במחרוזת, ולכן אין צורך להגדיר פורמט עבור משתנה A. משתנה B הוא נומרי, ומשתנה C הוא משתנה תאריך, בפורמט המתאים לצורת הכתיבה הנתונה כאן
עבודה בתהליכי SAS (המכונים procedure)
כך למשל, לקליטת קובץ חיצוני נשתמש ב-proc import, ולרגרסיה נוכל להשתמש ב-proc reg. מיון הנתונים יתבצע בעזרת proc sort, וקוד SQL ייכנס תחת proc sql.
הצגת הנתונים
פקודה להצגת נתונים תפתח לרוב קובץ HTML ואליו תדפיס את הנתונים שנדרשו. ניתן גם להעביר אותם לתוכנות נוספות, כדוגמת excel.
הנה דוגמה לשימוש בתהליך SAS שנקרא proc tabulate להצגת מדדים סטטיסטיים, הכוללים סכום וממוצע לפי קטגוריות (פרוטוקול התהליך כולו מופיע באתר SAS)
שפת מאקרו
ההדפסה עצמה תתבצע בחלק סביבת העבודה שנקרא LOG.
פונקציה מוגדרת בעזרת המילה השמורה macro ומסתיימת במילה mend. ניתן להגדיר משתנה מקומי (לוקאלי) בפונקציות SAS, והגישה אליו היא בעזרת התג &. למשל:
כדי להפעיל את הפונקציה, נקרא לה בצורה הבאה:
מערכים ולולאות
הנה דוגמה להמחשת לולאת while המתרחשת בתוך טבלה שאיננה קיימת:
סטיב אדלר (פוליטיקאי)
ביוגרפיה
ב-1978 סיים תואר ראשון ביחסים בינלאומיים באוניברסיטת פרינסטון וב-1982 סיים לימודי משפטים באוניברסיטת טקסס באוסטין. לאחר הלימודים עבד כעורך דין בתחום זכויות האזרח, ב-1985 היה ממייסדי חברת עורכי הדין "Barron, Graham & Adler LLP". ב-1996 חבר לאליוט שפלי ושימש ראש מטהו ויועצו המשפטי בעת שכיהן בסנאט של מדינת טקסס. בשנים 2009–2014 כיהן בהנהלת שלוחת אוסטין של הליגה נגד השמצה ושימש כיושב ראש השלוחה בשנים 2009–2011. פעילות ציבורית נוספת שלו הייתה כחבר בוועד המנהל של בלט אוסטין בשנים 1999–2014 כולל כהונה כיושב ראש הוועד בשנים 2003–2005, וחבר בהנהלת עמותת "Breakthrough Austin" למניעת נשירה מלימודי התיכון וקידום לימודי השכלה גבוהה.
הקו הישיר עם ולדימיר פוטין
התוכנית עולה פעם בשנה. במהלך כהונתו בראשות הממשלה נקראה התוכנית בשם '''שיחה עם ולדימיר פוטין. המשך''' (Разговор с Владимиром Путиным. Продолжение). בתקופת התפרצות נגיף הקורונה ברוסיה, בשנת 2020, התכנית בוטלה, אך חודשה בקיץ 2021.
רוסלן ליסקוביץ'
קריירה בין־לאומית
ליסקוביץ' ערך 4 הופעות בנבחרת הצעירה של בלארוס. ב־8 בספטמבר 2021 ערך את הופעתו הראשונה במדי הקבוצה הבוגרת בהפסד הביתי 0–1 ל כחלק ממוקדמות מונדיאל 2022.
Los Ángeles (אלבום)
הסינגל המוביל מתוך האלבום הוא "Catalina", שיר טנגו שמדגיש את יכולותיה הקוליות של רוסליה לצד הגיטרה של ראול ריפרי. האלבום כולל גם גרסת כיסוי לשיר "Aunque era de noche" של אנריקה מורנטה והשיר "La Hija de Juan Simón". האלבום קיבל שבחים ממבקרי המוזיקה, שציינו לטובה את קולה של רוסליה והשילוב של מרכיבים מסורתיים ואוונגרדים.
אוריאל לין
אוריאל לין (נולד ב-2 באפריל 1935) הוא עורך דין, נשיא לשכת המסחר תל אביב והמרכז ונשיא איגוד לשכות המסחר. כיהן   כחבר הכנסת וכיו"ר ועדת חוקה, חוק ומשפט (1988-1992), כמנהל רשות ההשקעות לצפון אמריקה, כממונה על הכנסות המדינה, כמנכ"ל משרד האנרגיה והתשתיות וכיו"ר מועצת הרשות הלאומית לבטיחות בדרכים. לין פעיל בתחום העסקי והציבורי, בתחום המשפט ובוררויות בינלאומיות ומפרסם בקביעות מאמרי דעה בעיתונות המקומית. לין יו"ר חברת רשת לין (2001) בע"מ, שהיא חברת החזקות והשקעות משפחתית, בעלת השליטה בחברת לין ביכלר (משאבי אנוש) בע"מ. לין כיהן   כדירקטור בחברות ציבוריות.
פעילותו בכנסת
בתוקף תפקידו כסגן יו"ר ועדת הכלכלה בכנסת סייע לין להעברת חוקים כלכליים, כמו חוק ההגבלים העסקיים. בשנת 1986 נחקק חוק הבזק (תיקון מס' 4) שהסדיר טלוויזיה בכבלים ושידורי לוויין. לין השתתף בכל הדיונים ותרם לגיבוש סעיפי החוק (בשנת 2002 שונה שם החוק לחוק התקשורת (בזק ושידורים)).
נשיאות איגוד לשכות המסחר
בשנת 2002 נבחר לין לתפקיד נשיא לשכת המסחר תל אביב והמרכז ונשיא איגוד לשכות המסחר, ארגון העסקים הגדול בישראל, על ידי כלל חברי הלשכה בבחירות חשאיות, ונבחר שוב לכהונות נוספות בשנים 2007 ו-2013. במסגרת תפקידו זה כיהן גם כחבר הוועדה המייעצת של בנק ישראל.
A Plague of Lighthouse Keepers
הופעות
בין סיבובי הופעות באיטליה, במרץ 1972, ביצעה הלהקה את הקטע "Theme One" יחד עם "A Plague of Lighthouse Keepers" בטלוויזיה הבלגית. מאז ההקלטה באולפן של "A Plague of Lighthouse Keepers" שכללה קולאז' של הקלטות מרובות, אי אפשר היה לחקות את הביצוע בהופעה במסגרת אחת, הלהקה פשוט צלמה חלקים בודדים של השיר ושילבו את כל החלקים יחד. "בילינו שעות לעבוד על 'Lighthouse Keepers' כי לא ניגנו אותו במשך חודשים. למדנו את השיר מחדש", אמר גאי אוונס. בנטון אמר: "זה היה מאוד קשה, היינו צריכים לצלם אותו בשני חלקים". ב-DVD נראה כי החלקים חולקו יותר מפעם אחת. ההקלטה יצאה ב-DVD בפברואר 2003 כחלק מהאלבום Vasults (כותרת שגויה כמי שנרשם בשנת 1971). זוהי הייתה הפעם היחידה שהקטע נוגן, אף על פי שהוא נוגן בהופעה חיה בלידס באוקטובר 1971.
חלקי השיר
כל חלקי השיר נכתבו על ידי פיטר האמיל למעט מה שמצוין: "A Plague of Lighthouse Keepers" – 23:04
ברברה מורי
ביוגרפיה
ב-2000 מורי נטלה חלק בסרט הקולנוע הארגנטינאי "Inspiración" בתפקידה של אלחנדרה.
עובאדה א-סאמת
עֻבאדה א-סאמִת (בערבית: عبادة الصامت 586–655) היה אחד מבני לווייתו של מוחמד. הוא השתייך לקואליציית השבטים שכותנה האנצאר, ולחם כמעט בכל מלחמותיו של מוחמד בימי ראשית האסלאם. בהמשך, שירת א-סאמת תחת שלושת הח'ליפים הראשונים מבין הראשידון, וסייע להם במלחמות הכיבוש כנגד האימפריה הביזנטית.
דניאל גל
ביוגרפיה
גדלה ברמת השרון. סיפרה שהאשה מעוררת ההשראה ביותר בחייה היא סבתה מצד אביה, לובה. בגיל 12 לקתה בתסמונת גיליאן-ברה שהפכה אותה למשותקת מהצוואר ומטה. במשך חצי שנה ישבה בכיסא גלגלים, ולאחר מכן עברה שיקום ארוך של שנתיים בו למדה להפעיל את גופה מחדש. בתיכון למדה במגמת מחול.
קריירה
בשנת 2016 שיחקה את מור בעונתה השנייה של סדרת הפשע "פצועים בראש" בהוט 3, לצד גיא עמיר וחנן סביון. באותה שנה הצטרפה לעונות השישית והשביעית של סדרת הנעורים "גאליס" בערוץ הילדים ב-HOT, בתפקיד ניקה. בנוסף, שיחקה בסרט הקומדיה "הלהקה האחרונה בלבנון", בבימויים של בן בכר ואיציק קריחלי. מאז 2016, משחקת בתפקיד ראשי בסדרת הדרמה הקומית של yes "תאג"ד", בתור רותם פולק.
ב-2023 שיחקה בעונה בשלישית של הסדרה "שקשוקה" בכאן חינוכית בתפקיד נגה.
פרננדו קולור דה מלו
חייו
ממשל קולור הנהיג גם מדיניות של הפרטה של מספר חברות ממשלתיות, כמו אסזיטה (מפעל לייצור פלדות מיוחדות). לממשלתו הייתה השפעה מסחרית עצומה, הרי שהן מכסי-המגן על ייבוא סחורות עלו, והן הסחבת בייבואם התארכה. מהלך זה נעשה לכאורה כדי להפוך את התעשייה הלאומית לתחרותית יותר, וכן כדי לספק לאוכלוסיית ברזיל מוצרים איכותיים וזולים יותר. תוצאותיו של מהלך זה נתונות במחלוקת, אך בטוח לומר שהוא הלם קשות בתעשייה הברזילאית המיושנת וחסרת התחרות.
הרואה ואינו נראה (ה.ג'. ולס)
עלילה
הרופא שהיה בהלם, רץ מזועזע לבית הכומר וסיפר לו על המעשה. הכומר לא התייחס לזה ברצינות וחשב שזה רק תעתוע של העיניים. אבל לא להרבה זמן...
פרד מקמורי
קורות חיים
הוא השתתף בסרטים רבים של אולפני וולט דיסני כמו "הכלב השעיר" (1959) "הפרופסור המפוזר" (1961) עליו היה מועמד לפרס גלובוס הזהב לשחקן הטוב ביותר - סרט קומדיה או מוזיקלי. בשנת 1987 הוענק לו פרס "אגדות דיסני" בהיכל התהילה של אולפני דיסני.
רוברט בארקר
ביוגרפיה
הפנורמה של בארקר זכתה להצלחה עצומה והולידה סדרה של פנורמות "סוחפות": אוצרי מוזיאון לונדון מצאו אזכור ל-126 פנורמות שהוצגו בין השנים 1793 ל-1863. באירופה נוצרו פנורמות של אירועים ושל קרבות היסטוריים, בעיקר על ידי הצייר הרוסי פרנץ רובאו. רוב הערים הגדולות באירופה הציגו יותר ממבנה ייעודי אחד המארח תמונות פנורמה. הפנורמות הגדולות הללו במעגל קבוע ירדו בפופולריות בשליש האחרון של המאה התשע-עשרה, אם כי בארצות הברית הן חוו התעוררות חלקית, בתקופה זו, הם כונו בדרך כלל ציקלורמות.
צפרדע הנחלים
מאפיינים
אורך גופה מגיע ל-15 סנטימטר ומשקלה כ-60 גרם. רגליה האחוריות גדולות בצורה משמעותית מהקדמיות. אצבעות הרגליים ארוכות ומחוברות בקרום שחייה. צבעה נע בין ירוק לצהוב, ויכולה להופיע עם כתמים חומים. מאפיין של צפרדע הנחלים הוא היותה "מחודדת", זאת מכיוון שהחרטום ארוך וצר. במרבית המקרים ישנם שני פסים בהירים מקצה הגוף ועד העיניים, אחד בכל כיוון. לעיתים מופיעים פסים נוספים בצידי הגוף בצהוב או בירוק. צפרדע זו היא הגדולה בצפרדעי ארץ ישראל, ונפוצה מצפון הארץ עד לגבולות הנגב. תזונתה מורכבת בעיקר מחרקים.
איי איזו
במהלך תקופת אדו ותקופת מייג'י, חלק מאיי איזו, יחד עם האיים סאדו והוקאידו, שימשו כמושבות עונשין לנידונים שהוגלו מיפן.
חלוקה מנהלית
על איי איזו, נמצאים 2 עיירות ו-6 כפרים, שמחולקות ב-3 תת-פריפקטורות (אושימה, מייאקה והאצ'יג'ו) של מחוז טוקיו.
תשתיות
עד ל-1953, לא זרם חשמל כלל באיים המיושבים. ב-1962, החשמל זרם בכ-98% מהשטח של האיים המיושביים.
אקולוגיה
איי איזו נוצרו לפני מספר מיליוני שנים, ללא קשר קודם ליפן. בניגוד לאיי האוקיינוס השקט, כגון הוואי ואיי גלאפגוס, איי איזו נמצאו קרוב ליפן. באיים נמצאים מינים רבים, שנמצאו גם מעבר לים, או באיים הסמוכים לאיי איזו. באזור מבוצעים מחקרים אקולוגיים ואבולוציוניים.
הגיס המטכ"לי
גיס אינו יחידה פעילה בזמן שלום, ומפקד הגיס משמש בתפקיד זה בנוסף לתפקיד סדיר בצבא, כגון ראש אגף במטכ"ל. בשעת חירום או מלחמה, מקבל מפקד הגיס פיקוד מבצעי על האוגדות שבגיס שלו, ובכך מקל על מפקד הפיקוד בהפעלת הכוחות שבמרחב. ייעוד הגיס במצב כזה הוא להפעיל את הכוחות ברמה הטקטית והאופרטיבית ולשחרר את הפיקוד לעיסוק בתכנון ובאסטרטגיה.
לשון הקרח נורדנשלד
מקור השם
לשון הקרח נקראת על שמו של אוטו נורדנשלד, גאוגרף שוודי אשר הוביל משלחת חקר לאנטארקטיקה בשנת 1901.
לקריאה נוספת
• Ian Stirling, Ecology of the Weddell Seal in McMurdo Sound, Antarctica, Allnals of Glaciology 12 1989
קויאטה
קויאטה (בגרינלנדית: Kujataa) הוא נוף חקלאי תת-ארקטי באזור הדרומי של גרינלנד. זוהי הדוגמה הידועה הראשונה של חקלאות באזור הארקטי, והעדות העתיקה ביותר להתפשטות התרבות הנורדית העתיקה מחוץ לאירופה. השילוב הייחודי של חקלאות וציד של יונקים ימיים שהתרחשו באזור מהמאות ה-10 עד ה-15 ומהמאה ה-18 ועד היום, הובילו להוספת האזור לרשימת המורשת העולמית של אונסק"ו ב-2017.
מיכאל דזר
אספן מכוניות
אוסף הרכבים של דזר מונה למעלה מ-1,000 רכבים המוצגים במוזיאון הרכב של מיאמי הנמצא בצפון העיר. האוסף מחולק לקטגוריות שונות: קלאסיקות אירופאיות, קלאסיקות אמריקאיות, מכוניות על, מכוניות מסרטים ומכוניות צבאיות. בנוסף, באוסף קיימים מאות כלי רכב נוספים דוגמת אופנועים, קטנועים, אופניים והאוסף הגדול ביותר של וספות המצויים גם הם במוזיאון. עם התרחבות האוסף פתח דזר 2 מוזיאונים נוספים. בשנת 2014 פתח את מוזיאון הרכב של הוליווד בלאס וגאס. במוזיאון מוצגים למעלה מ-100 מכוניות שהשתתפו בסרטי קולנוע ותוכניות טלוויזיה. בשנת 2016 רכש שטח באקסטרים ספורט פארק (Xtreme Sports Park) בפורט לודרדייל במטרה להקים מוזיאון נוסף בו יוצגו כ-200 רכבים.
חמסניים
מאפיינים
במהלך השנה למעט בעונת הרבייה הם ניזונים מדגים, שיירים ופגרים. חמסניים רבים ניזונים מטרף שנתפס על ידי עופות אחרים, הם נוהגים לרדוף אחר שחפים, שחפיות ועופות ימיים אחרים כדי לגנוב את טרפם; המינים הגדולים עשויים אף להרוג ולאכול עופות בוגרים. בתקופת הרבייה כשהם מצויים על האדמה הם ניזונים בדרך כלל מלמינגים ומביציהן וגוזליהן של ציפורים אחרות.
לוקהיד מרטין F-35 לייטנינג II
פיתוח ותכונות
בין תכונותיו הבולטות של המטוס: ניהול מפעילים אלקטרו-הידרוסטטיים – תחליף למפעילים הידראוליים.
שירות בכוחות המזוינים של ארצות הברית
במהלך שלב הייצור הראשוני בשיעור נמוך, שלוש הזרועות הצבאיות של צבא ארצות הברית (חיל הנחתים, חיל האוויר והצי הימי) שתפו פעולה בפיתוח טקטיקות ונהלים תוך שימוש בסימולטורי טיסה, בדיקות יעילות, גילוי בעיות ושיפור התכנון.
האסטרטגיה הזאת נועדה דווקא למטוסי ה-F-35B בעלי טווח הטיסה הקצר ביותר מבין שלושת הסוגים. מערך ה-F-35B הזה ילווה בנקודות תדלוק וחימוש ניידות (M- Farbs) המאוכלסות במטוסי KC-130 ו-V-22 Osprey לצורך חידוש ותדלוק המטוסים. נקודות אלו יוכלו להתבסס על שדות תעופה קטנים, כבישים רב-נתיביים או בסיסים ראשיים פגומים. כמו כן יוקמו נקודות הפצה ותיקון בחופי הים.
שירות בחיל האוויר המלכותי ובצי המלכותי
הטייסת המבצעית הראשונה לקלוט את הלייטנינג הייתה טייסת 617 שהוקמה מחדש באפריל 2018 ומוצבת דרך קבע בבסיס חיל האוויר המלכותי מרהאם, מספר חודשים אחריה הוקמה מחדש גם טייסת 207 על בסיס הלייטנינג, גם היא במרהאם. לצד שתי הטייסות המבצעיות, נקלטו מטוסי לייטנינג גם בטייסת הבחינה וההערכה 17 (מילואים) כבר ב-2013 כחלק ממהלך הקליטה של המטוס ליחידות המבצעיות. ככל הנראה סביב 2023 עתידה טייסת 809 (זרוע האוויר של הצי המלכותי) גם היא לקלוט אף היא את הלייטנינג ולהפוך ליחידה המבצעית הראשונה של הצי המלכותי לעשות שימוש במטוס המתקדם.
שילוב ישראל בפרויקט הפיתוח
בתחילת שנת 2002 הודיעה ארצות הברית לישראל שהמועד האחרון להצטרפות לתוכנית הפיתוח של המטוס הוא יולי 2002, תמורת 200 מיליון דולר עבור דרג שני. אולם ישראל לא הצטרפה לפרויקט. התעשיות הביטחוניות הישראליות חששו שהן לא יוכלו להשתלב בעתיד במעגל הספקים ל-3,000 מטוסים, שהיו צפויים להירכש והפעילו לחץ לשנות את ההחלטה.
ההזמנה הראשונה
במאי 2008 פנתה ישראל רשמית לארצות הברית בבקשה לרכוש את המטוס. שהמטרה הייתה להקים טייסת ראשונה בשנים 2013–2014.
בנובמבר 2012 סוכם עם לוקהיד מרטין לוח הזמנים לקליטת המטוסים החל מסוף 2016. גם רכש הגומלין סוכם והגיע לכ-1.75 מיליארד דולר עד סוף 2019.
הליך הקליטה
ב-16 בינואר 2020 נחנכה טייסת ה-F-35I השנייה, טייסת 116 "אריות הדרום".
פעילות מבצעית
ב-22 במאי 2018 אמר מפקד חיל האוויר האלוף עמיקם נורקין ש. בכך אישר שחיל האוויר הישראלי ביצע את התקיפה המבצעית הראשונה של ה-F-35 בעולם.
סטארגייט אטלנטיס
הרפאים
גזע הקדמונים היה הראשון שנתקל ברפאים (Wraiths), לפני מיליוני שנים. מועלית סברה לפיה מקורם של הרפאים בסוג של חרק טפיל ששמו: חיפושית איראטוס החיה בגלקסיית פגסוס אשר לקח חלק מהמאפיינים הגנטיים של קורבנותיו, במקרה זה בני האדם שנמצאו על כוכב הבית שלו, והתפתח במהרה ליצורים דמויי אדם, שניזונים מקורבנותיהם כדי לשרוד על ידי שאיבת כח החיים מהקורבן בעזרת מגע ידם. הרפאים מתנהגים פשוטו כמשמעו כצורת חרקים, בהתנהגותם ודרך ארגונם, כאשר הם חיים בקולקטיב דמוי כוורת. גוף הרפא נקי מחלבונים חוסמים. מצב זה מאפשר לתאים יכולת ריפוי מדהימה. כתוצאה מכך הרפאים אינם מזדקנים, מסוגלים לחיות זמן רב וקשה מאוד להרוג אותם, ובנוסף הם נהנים מכוח פיזי עצום. הרפאים השתלטו על השטחים שהיו בחסות הקדמונים, ומתייחסים אליהם כאל "שטחי ההזנה" שלהם, שם הם מלקטים (על ידי דילול אוכלוסין) בני אדם לתצרוכת.
דיוויזיית הפרשים הקוזאקים הראשונה
ב-1945 הועברה היחידה לוואפן אס אס כחלק מקורפוס הפרשים הקוזאקים אס אס ה-15 ושמה שונה בהתאם לדיוויזיית הפרשים הקוזאקים אס אס הראשונה (1. SS-Kosaken-Kavallerie-Division).
ניסן כצנלסון
קורות חיים
ניסן כצנלסון נולד בשנת 1862 בבוברויסק שבבלארוס ליוסף ולפייגע בריינה פאלטיס. ד"ר כצנלסון שעסק בסחר עצים ובעסקי הספנות והיה פעיל החיי הציבור של הקהילה היהודית, למד באוניברסיטת ברלין פילוסופיה, מתמטיקה ופיזיקה וקיבל תואר דוקטור בשנת 1887. בעקבות עסקיו עבר ליער הנמל ליבאו.
גמר גביע אופ"א 2001
מחצית ראשונה
ליברפול, תחת המאמן הצרפתי ז'ראר הוייה, העפילה לגמר לאחר שכבר זכתה בשני גביעים באותה העונה, גביע הפוטבול ליג וגביע ה-FA. הוייה העלה הרכב זהה כמעט לחלוטין לזה שניצח בגמר הגביע את ארסנל, כאשר גארי מקאליסטר החליף בהרכב את ולדימיר שמיצר. בחוד מערך ה-4-4-2 של הוייה ניצבו אמיל הסקי ומייקל אואן, כאשר רובי פאולר פותח על הספסל. מנגד, חוסה מנואל אסנאל העלה מערך של שלושה בלמים וחלוץ בודד, חאבי מורנו. ליברפול הגיעה למשחק כפייבוריטית ברורה, על אף שההתקפה של אלאבס הייתה פורה יותר באופן משמעותי לאורך העונה האירופית (31 שערי זכות לעומת 14 בלבד של ליברפול ב-12 משחקים). ההגנה של ליברפול, לעומת זאת, הפגינה יציבות רבה (ספגה חמישה שערים בלבד לאורך הטורניר, שמרה על רשת נקייה בתשעה מפגשים) לעומת ההגנה הספרדית (ספגה 15 שערים ב-12 מפגשים, שמרה על רשת נקייה בשלושה מפגשים בלבד).
ואדים ויקטורוביץ' ואסילייב
ביוגרפיה
מאז 1991 עבד וסילייב במספר חברות פרטיות כמו "אגרוכימאקספורט", "פדקומינווסט", "אורלקלי" ו"טרנסגרנאט", בה שימש כמנכ"ל
ספורט
באוגוסט 2013 מונה לסגן נשיא ומנכ"ל. בשלב זה, המועדון ירד לליגה הצרפתית השנייה באותה תקופה ובאותה עונה תפס את המקום השני בליגה הראשונה. בעונה הבאה (2014/15) הגיע המועדון לרבע גמר ליגת האלופות. לאחר שמונה למנהל הספורטיבי, המטרה העיקרית של וסילייב הייתה להבטיח שהמועדון יחזור לליגה 1, ממנה נשר מונקו בשנת 2011. בעונת 2012/13, הושגה משימה זו.
ב-8 בספטמבר 2013, מונה לסגן נשיא המועדון. אחד האתגרים של המועדון היו טענות למונקו מההתאחדות לכדורגל הצרפתית, שנגרמו על ידי מערכת מיסוי שונה בנסיכות. בהקשר זה, העמותה דרשה את העברת מטה המועדון לצרפת ואימוץ מלא של חוקי המס הצרפתיים. ואסילייב הגן באופן פומבי על עמדת המועדון בנושא זה. צוות ההנהלה בראשותו ניסה לאזן את תקציב המועדון בהכנסות מפרסום, שהצליחו באופן חלקי. כך למשל, במאי 2014 נחתם הסכם שיתוף פעולה עם נייקי, עד שנת 2019.
הלל ויס
פעילות פוליטית
ב-7 באוגוסט 2007 פינתה משטרת ישראל בשיתוף צה"ל שתי משפחות יהודיות מדירות בשוק הסיטונאי בחברון. אחת המשפחות הייתה משפחת בתו וששת נכדיו. לאחר הפינוי התראיין ויס וסיפר כי אמר למח"ט חברון, יהודה פוקס: "שאמו תהיה שכולה, שאשתו תהיה אלמנה, שילדיו יהיו יתומים ושהוא ימוגר במלחמה הבאה", וכן ש"השוטרים גרועים מגרמנים". דבריו אלה עוררו ביקורת חריפה בציבור ובתקשורת, וספגו בין היתר גינוי של הרמטכ"ל. שר הביטחון אהוד ברק דרש מנשיא אוניברסיטת בר-אילן להשעות את ויס עד שיתנצל. ויס אכן התנצל באופן חלקי על ש"התדרדר לסגנון של קללות" בעידנא דריתחא. בריאיון לערוץ שבע אמר ויס שעשה זאת לאחר שאיימו על נשיא אוניברסיטת בר-אילן "שלא ישלחו חיילים" למוסד (כסטודנטים) וכדי למנוע את סילוקו מן המוסד. בערב ראש השנה תשס"ח שלח ויס מכתב התנצלות לפוקס. בעקבות אמירות אלו הוגש נגד ויס כתב אישום בגין שני אישומים של הסתה לאלימות, איומים והעלבת עובד ציבור. ב-15 באוגוסט 2017 זיכה בית משפט השלום את ויס משני האישומים, אחד מהם מחמת הספק.
במאי 2012 השתתף בכנס בפרלמנט האירופי שכותרתו "תהליך השלום במזרח התיכון", שאורגן על ידי אנדראס מלצר ממפלגת החירות האוסטרית, פיורלו פרוברה מאיטליה ו-Philip Claeys מבלגיה, את דבריו בכנס חתם במילים: "יחזרו הערבים והמוסלמים הלאומנים לבית גידולם ויחזרו היהודים לבית גידולם כפי החלוקה שחילק אברהם אבינו עליו השלום את הארץ בינו ובין לוט, בינו ובין ישמעאל ובינו ובני הפילגשים. האמת והשלום אהבו למען שמו באהבה."
ארתור רקהאם
ארתור רקהאם (באנגלית: Arthur Rackham; 19 בספטמבר 1867, לואישהאם, לונדון – 6 בספטמבר 1939, לימפספילד, מחוז סארי) היה מאייר אנגלי, שנודע בעיקר באיוריו לסיפורי מעשיות וספרי ילדים.
ביוגרפיה
רקהאם נולד בשנת 1867 בלואישהאם שבלונדון, במשפחה בת 12 ילדים. ב-1884, כשהיה בן 17, נסע עם שתי דודותיו בספינה לאוסטרליה במטרה להיטיב עם בריאותו הרופפת. בגיל 18, לאחר ששב לבריטניה, עבד כפקיד במשרד הכבאות בווסטמינסטר ובמקביל החל בלימודי ערב בבית הספר לַמבֶּת' לאמנות (Lambeth School of Art).
בתערוכה העולמית של מילאנו ב-1906 זכה רקהאם במדליית זהב, וב-1912 זכה שוב במדליית זהב בברצלונה. יצירותיו הוצגו בתערוכות רבות, בהן תערוכה שנערכה בלובר בפריז ב-1914.
היום הראשון ללימודים
הודו
בהודו בתי הספר נפתחים מחדש ביוני לאחר חופשת הקיץ. זה חל על כל מבנה K-12 הכולל בתי ספר יסודיים, חטיבות ביניים ותיכונים. בתי ספר מהוועד הארצי מקיימים את הבחינות השנתיות שלהם בחודש מרץ או אפריל והשנה האקדמית החדשה מתחילה ביוני לאחר חופשת הקיץ. עם זאת, זו לא תחילתה של השנה האקדמית החדשה עבור כמה מועצות כמו ICSE ו-CBSE. הבחינות השנתיות שלהם נערכות בחודש פברואר ולאחריו מתחיל המושב האקדמי החדש בשבוע האחרון של חודש מרץ. שנת הלימודים נמשכת עד השבוע השני של מאי בו מתחילה חופשת הקיץ. חופשת הקיץ נמשכת עד יוני.
הפיליפינים
לוח השנה של בתי הספר הממשלתיים בפיליפינים מתחיל בדרך כלל ביום שני הראשון של יוני. עם זאת, לבתי ספר פרטיים יש יוצא מן הכלל לחרוג מלוח השנה כמוסדר בחוק הרפובליקה מס' 7797. מכללות או אוניברסיטאות מסוימות עשויות להתחיל את שנת הלימודים באוגוסט. שנת הלימודים חייבת להיות מורכבת מ-200 אך לא מיותר מ-220 יום.
יפן
היום הראשון ללימודים ביפן (בכל בתי הספר) הוא ב-7 או 8 באפריל. שנת הלימודים מסתיימת בדרך כלל ב-24 במרץ, וניתן לתלמידים שבוע אחד בין שתי שנות לימודים. הלימודים מתחילים באפריל משום שהממשלה הלאומית בעידן מייג'י הגדירה את השנה הפיננסית שלהם מאפריל עד מרץ משנת 1886, מה שאילץ את כל בתי הספר להתאים את עצמם לשנה הפיננסית. מאז, התקופה שבה הסאקורה (פריחת הדובדבן) מתחילה לפרוח היא עונת המפגש והפרדה מהיפנים. קודם לכן, מהמאה השביעית עד 1872, השנה הפיננסית שהייתה נהוגה על ידי הרשות היפנית הייתה מינואר עד דצמבר. בין השנים 1872 ל-1886, השנה הפיננסית השתנתה שלוש פעמים, כולל חזרה לינואר עד דצמבר.
אוסטרליה
באופן כללי, בסביבות 1 בפברואר, תלוי במדינה/טריטוריה אינדיבידואלית (ובבית הספר או במערכת בתי הספר הפרטית).
דנמרק
היום הראשון ללימודים בדנמרק חל בדרך כלל באמצע חודש אוגוסט לאחר חופשת קיץ בת שישה שבועות. תלמידי הגימנסיון הדני (בית ספר תיכון) בדרך כלל חוזרים ללימודים מוקדם יותר מהתלמידים הצעירים יותר, בתחילת אוגוסט.
לטביה
בלטביה שנת הלימודים מתחילה תמיד ב-1 בספטמבר, או ביום שני שלאחר מכן אם 1 בספטמבר חל ביום שבת או ראשון.
נורווגיה
לשנת הלימודים הנורווגית אין תאריכים קבועים, אלא היא מתחילה באמצע אוגוסט ומסתיימת באמצע יוני. שנת הלימודים כוללת 190 יום והתאריכים המדויקים נקבעים על ידי מושל המחוז בכל מחוז בסתיו שלפני.
אירלנד
בדומה לממלכה המאוחדת, היום הראשון ללימודים ברפובליקה של אירלנד הוא 1 בספטמבר, או ביום שני הראשון שאחריו אם 1 בספטמבר חל ביום שבת או ראשון. שנת הלימודים מסתיימת ב-31 באוגוסט, אך השיעורים מסתיימים ב-30 במאי. בניגוד לצפון אירלנד, לרפובליקה של אירלנד 3 חופשות קיץ.
חוזה למראית עין
תוקפו של החוזה הנסתר
סעיף 13 לחוק החוזים דן רק בתוקפו של החוזה הגלוי וקובע כי החוזה בטל מעיקרו. מאחר שהסעיף אינו דן בגורלו של החוזה הנסתר, נשאלה בספרות ובפסיקה הישראלית שאלת תוקפו והכיצד יש להתייחס לחוזה הנסתר, החוזה המשקף את כוונת הצדדים האמיתית. פרופ' טדסקי במאמרו מציין כי - ״אמנם סעיף 13... אינו קובע מהו גורלו של חוזה מוסווה. אך אין ספק כי חוזה מוסווה הוא תקף כל אימת שקיימות בו המידות הדרושות.״
חוזה פסול
החוזה הנסתר מאחורי החוזה הגלוי, במקרים אחדים יכול לשרת מטרה אסורה. דוגמה לכך ניתן לראות בפס״ד ביטון נ' מזרחי, שם עמד סכום העסקה בחוזה הגלוי על סכום נמוך מזה האמיתי, בניסיון של הצדדים להתחמק מתשלום מס.
הכלרת מים
היסטוריה
הכלרה קבועה של מים החלה בשנת 1905, כאשר מסנן חול פגום ואספקת מים מזוהמת גרמו למגפת טיפוס חמורה בלינקולן, אנגליה. אלכסנדר קרויקשאנק יוסטון השתמש בהכלרה של המים כדי לעצור את המגפה. המתקן שלו הזין תמיסה מרוכזת של גז כלור המומס במי סיד (סידן הידרוקסיד מדולל) ליצירת סידן היפוכלוריט. הכלרה של אספקת המים סייעה לעצור את המגפה וכאמצעי זהירות, ההכלרה נמשכה עד שנת 1911 כאשר הוזמנה אספקת מים חדשה.
ניאון טריז
ניאון טריז (באנגלית: Neon Trees) היא להקת רוק אמריקאית שנוסדה בפרובו, יוטה בשנת 2005. חברי הלהקה הנוכחיים הם הסולן טיילר גלן והגיטריסט כריס אלן אשר ייסדו את הלהקה, וכן המתופפת איליין בראדלי והבסיסט ברנדן קמפבל, שהצטרפו אליה יחד שנה לאחר הקמתה. הלהקה נכנסה לתודעה האמריקאית לקראת סוף שנת 2008, בעקבות היותם להקת החימום של להקת הקילרס במסע ההופעות שלהם בצפון אמריקה. מספר חודשים לאחר מכן חתמה הלהקה על חוזה הקלטות עם חברת מרקורי רקורדס והוציאה את אלבומה הראשון Habits ב-2010. הסינגל הראשון מתוך האלבום, Animals, הגיע למקום ה-13 במצעד הבילבורד הוט 100 ולמקום הראשון במצעד השירים האלטרנטיביים של המגזין.
אולכסנדר קרוואייב
נבחרת
זומן לסגל הנבחרת ליורו 2020 והפעם לקח חלק בכל משחקי הנבחרת בטורניר.
ויקטוריה, הנסיכה המלכותית
הנסיכה ויקטוריה אדלייד מרי לואיז (אנגלית: Princess Victoria Adelaide Mary Louisa; 21 בנובמבר 1840 - 5 באוגוסט 1901) הייתה בתם הבכורה של המלכה ויקטוריה ובעלה הנסיך אלברט. בשנת 1841 היא קיבלה את התואר נסיכה מלכותית, השמור לבת הבכורה של מונרך בריטי מכהן. ויקטוריה הפכה לנסיכת הכתר של האימפריה הגרמנית עם נישואיה ליורש העצר הפרוסי, לימים פרידריך השלישי, קיסר גרמניה, וכיהנה כקיסרית גרמניה במשך 99 יום, מעלייתו לכס המלוכה של בעלה ועד יום מותו. לאחר מותו של פרידריך ויקטוריה נודעה בשם הקיסרית פרידריך (בגרמנית: Kaiserin Friedrich).
קיסרית גרמניה והקיסרית פרידריך
במהלך חייה ויקטוריה שמרה היטב על קשר עם המלכה ויקטוריה ועם כל בית המלוכה הבריטי בעזרת מכתבים. האנציקלופדיה המלכותית הבריטית הצליחה להשיג 3,777 מכתבים מתוך יותר מ־4,000 ששלחה ויקטוריה לאמה. רבים ממכתביה מביעים את חששה מהעתיד של גרמניה תחת שלטונו של בנה.
רנתיה
בתקופת המנדט הבריטי
הכפר נכבש על ידי צה"ל בתחילת מבצע דני. תושביו ברחו ממנו עוד בימי ההפוגה הראשונה והגיעו לעבוד בשדות במהלך היום. גם העובדים עזבו את הכפר בטרם נכנס צה"ל אליו. הכפר נשאר ריק מתושבים ובסוף 1948 דרשה הנהגת פתח תקווה לספח אותה יחד עם כל האזור מסביב לשטח פתח תקווה. דרישה זאת נדחתה ובמקום זאת הוקם במקום מושב רינתיה.
אינטליגנציה בבעלי חיים
דולפינים
באחד הניסויים הפרידו בין דולפין זכר לדולפין נקבה, בבריכה, על ידי מחיצה, ולימדו את הנקבה ללחוץ על דוושה כדי לקבל פרס. התברר שגם הזכר החל ללחוץ על הדוושה, מבלי שעבר תהליך של לימוד. ההסבר שנתנו החוקרים, הוא שבאמצעות גלי הקול, שעברו דרך המחיצה, סיפרה הנקבה לזכר על כדאיות הלחיצה על הדוושה.
היבטים תאורטיים
בשנים האחרונות החלו לבדוק את דרכי הבדיקה עצמן, והובעה ביקורת רבה על השיטות האתנוצנטריסטיות המניחות כי "נלמד" את החיה הנבדקת להגיב תגובות אינטליגנטיות בשיטות אנושיות, ונבדוק את תגובתן בעיניים אנושיות. מקרהו של התוכי אלכס מפורסם בעניין זה. התוכי לא הצליח ללמוד משימה מסוימת ונכשל בה שוב ושוב, למרות שקיבל הדרכה טובה פעם אחר פעם. ואז צפה בסטודנטים המבצעים את המשימה. על ידי חיקוי פעולותיהם הצליח להבין את המשימה, ובעקבות זאת צלח את המבחן בהצלחה טובה יותר מהנבחנים האנושיים.
ספורט במרילנד
קבוצות אחרות
במרילנד משחקות קבוצות בעיקר מליגות חובבניות ממגוון ענפי ספורט: כדורסל, בייסבול, פוטבול, הוקי קרח, כדורגל, קריקט, אולטימייט, סופטבול, טניס ורוגבי.
ספורט תיכונים מכללות
הדבר נכון גם לגבי בתי הספר התיכונים במדינה, אף על פי שהם מתחרים במסגרת שונה ולא יכולים להעניק מלגות.
אוליבר זורג
קריירה בינלאומית
ב-13 במאי 2014 ערך זורג את הופעת הבכורה שלו בנבחרת גרמניה, כששיחק 82 דקות במשחק הידידות נגד נבחרת פולין שנגמר בתוצאה 0:0.
ראס נצרני
גאוגרפיה
בגלל חוסר המים הצמחייה במקום דלה ביותר. עם זאת, במלחות החוף גדלים זוגן לבן, זוגן אדום, אוכם מדברי וימלוח. במניפות הסחף המערביות ניתן למצוא שיחי סלוודורה פרסית.
ולטר אמסלם
אמסלם נולד וגדל בעיירה מיליאנה שבאלג'יריה. בנעוריו היגר עם משפחתו לצרפת. עבד תחילה כרוקח בבווה, וב-1972 נבחר לראשונה למועצת העיר. פעל במסגרת מפלגות שמאל פוליטי לאורך השנים.
בסיס הצי רוטה
הבסיס הוקם בעקבות חוזה מדריד הסכם שנעשה בשנת 1953 בין ארצות הברית לבין ספרד שבשלטון הרודן פרנקו, על רקע המלחמה הקרה. במסגרת ההסכם קיבלה ארצות הברית זכות שימוש בבסיס רוטה וכן בשלושה שדות תעופה צבאיים ברחבי ספרד בתמורה לסיוע צבאי וכלכלי נרחב שהעבירה לספרד. ארצות הברית השיגה בכך מאחזים צבאיים לכוחותיה בדרום-מערב אירופה, ואילו ספרד חיזקה את כלכלתה. במהלך השנים נעשו בין שני הצדדים הסכמים נוספים ביחס לבסיס.
הבסיס מספק שירותי תחזוקה לכלי שיט של הצי האמריקאי ושל נאט"ו וכן לכלי שיט של הצי הספרדי, לרבות נושאות מטוסים של צי זה.
מארק שוורץ
ביוגרפיה
ב-1993 עבר לשרת בכוחות המיוחדים של הצבא. שירת בקבוצת הכוחות המיוחדים החמישית כמפקד פלגה, מפקד פלוגת מפקדה, מפקד פלוגה, קצין מבצעים גדודי וקצין מבצעים של הקבוצה. פיקד על הגדוד הרביעי להכשרת כוחות מיוחדים במרכז למצוינות המבצעים המיוחדים של הצבא.
שוורץ בעל תואר שני בלימודי ביטחון לאומי ואסטרטגיה ממכללת המלחמה של הצי. במהלך שירותו עוטר בכוכב הארד עם אות V לאומץ לב. הוא נשוי לאליסון ואב לבן ובת.
אליעזר גולדברג
ביוגרפיה
שימש יושב ראש ועדת הבחירות המרכזית לכנסת ה-12. שימש חבר, ואחר כך יושב ראש הוועדה לסדר הדין הפלילי. כיהן כחבר בוועדת שמגר, לחקירת אירוע הטבח במערת המכפלה בפורים תשנ"ד-1994. היה חבר בוועדה לעניין הרשעה על סמך הודאה בלבד והעילות למשפט חוזר. בדו"ח הוועדה, שהוגש ב-1994, כתב:. חלק מהמלצות הוועדה מומשו בתיקון לחוק בתי המשפט. היה יושב ראש הוועדה לבחינת דרכי ההבניה של שיקול הדעת השיפוטי בגזירת הדין.
מיתולוגיה אצטקית
המיתולוגיה האצטקית היא מיתולוגיה פוליתאיסטית בה האמינו האצטקים. המיתולוגיה כללה כמאה אלים ויצורים על-טבעיים רבים, ונחשבת לאחת המיתולוגיות מרובות-האלים ביותר.
הפנתיאון האצטקי
האלים העיקריים במיתולוגיה האצטקית:
תם אבן יחיא
ספרו "אהלי תם"
על פי ר' בנימין מוטאל כתב ר' תם ספרים רבים, ובהם פירוש גדול על התלמוד, פירוש על הרי"ף ("מעשה נסים), ופירוש על הר"ן ("על הנסים"), מלבד אלפי תשובות ודרשות וספרים בחכמות העולם. אולם.
Delta Machine
האלבום הוקלט במהלך שנת 2012 בסנטה ברברה וניו יורק והופק בידי בן הילייר. לטענת סולן הלהקה, דייב גהאן, זהו האלבום השלישי האחרון של דפש מוד אותו מפיק הילייר, לאחר Sounds of the Universe מ-2009 ו-Playing the Angel מ-2005.
אגודל סקי
אנטומיה
ברוב מקרי קרע מלא, האלל (אפונרוזה) של השריר מתוויך האגודל (adductor pollicis) יהיה בין קצוות הקרע ברצועה. מצב זה נקרא נגע על שם סטנר, ולמעשה נמנעת יכולת ההחלמה הטבעית של הקרע.
הבצורת בצפון אמריקה (2020–2021)
מערב
עד סתיו 2020, הבצורת במדינות מערב ארצות הברית הייתה הקשה ביותר מאז 2013. יש המתארים את הבצורת כבצורת הקשה ביותר בהיסטוריה המודרנית במערב ארצות הברית.
איי פאסג' (איי פוקלנד)
אי פאסג' השני
מרבית חופי אי זה הם מצוקים שגובהם מגיע ל-30 מטרים מעל פני הים.
רעיית יתר
רעיית יתר גרמה להעלמות של צמחיית הבר שצמחה על האי.
סוניה סאנצ'ז
סגנון ותמות
בנוסף לשירה, סאנצ'ז פרסמה גם מחזות ופרוזה ברוח התנועה לאמנויות השחורות. היא החלה לכתוב מחזות כששהתה בסן פרנסיסקו בשנות ה-60. מחזותיה מאתגרים את התפיסה הגבריות של התנועה, ומתמקדים בגיבורות חזקות. סאנצ'ז היא אחת החלוצות הבולטות של הפמיניזם השחור.
המטבח הבריטי
מאפיינים עיקריים
בחלקיה השונים של בריטניה התפתחו מטבחים עצמאיים אופייניים משלהם, ובהם המטבח האנגלי, הסקוטי, הוולשי והאירי. באזורים גאוגרפיים שונים בבריטניה צמחו מנות אופייניות כגון גבינת צ'שייר, פודינג יורקשייר, ארברות' סמוקי ועוגה וולשית.
היסטוריה
הפלישות הויקינגיות לממלכות האנגליות והכיבוש הדני של בריטניה הביאו, במהלך המאה התשיעית לאכילת דגים מלוחים - מאכל שנאכל בבריטניה עד ימינו.
בשנת 1672 נאכלה לראשונה גלידה באנגליה, במטבחו של המלך צ'ארלס השני.
המטבח הבריטי המודרני
מטבח זה מנסה מחד לשוב למסורות בריטיות שקדמו למאה ה-20, ומאידך יוצר פיוז'ן עם מטבחים זרים המשפיעים על המטבח הבריטי בשל מספר המהגרים הרב, כך ניכרת השפעה של מטבחים אסייתיים (המטבח הסיני, תאילנדי ויפני וכן של מטבחים ים תיכוניים. מטבח מודרני זה הפך פופולרי בזכות תוכניות טלוויזיה של ידוענים שפים כגון קית' פלויד, הסטון בלומנטל, ג'יימי אוליבר, גורדון רמזי, מרקו פייר וייט ודיליה סמית'.
בהמוטופס
תיאור
הסוג תואר בשנת 1986 בידי החוקרים Domning, Ray ו-McKenna והם נתנו לו את שמו לאחר שסברו שמדובר במאובנים של היפופוטם, אם כי בהמשך התברר שהיה זה יונק ימי מקבוצת האפרותריה. מעריכים שסוג זה היה הפרימיטיבי ביותר בסדרת הדסמוסטיליים.
סוג זה היה קרוב לדסמוסטילוס והוא הגיע לאורך של 323 ס"מ, לגובה 120 ס"מ ולמשקל של 1,979 ק"ג במין B. proteus, בעוד המין B. katsuiei הגיע לאורך משוער של 290 ס"מ והיה קטן יותר. מבנה גופו של הבהמוטופס היה דומה מעט לפילאי עם מבנה לסת ושיניים של פילאים קדומים. מספר חוקרים הציעו שהיה גם קרוב לראשוני הסירנות, אך הנחה זו אינה מבוססת מספיק.
Wo gehest du hin, רי"ב 166
היסטוריה
קנטטה זו הייתה הארבע עשרה שהלחין באך באותה שנה, לאחר שבשנה הקודמת הלחין עשרים וחמש קנטטות. הקנטטה הקודמת שהלחין היא רי"ב 104.
מיקוד התנהגותי
בהתאם לתאוריה הזאת, השיווק ההתנהגותי עוזר להגיע לגולשים עם זיקה, להגיע לגולשים שלא נחשפו לקמפיין מדיה, ליצור קשר עם גולשים, אשר קרובים להמרה, ולהתחבר מחדש עם לקוחות לשעבר ולקוחות פוטנציאליים.
דוגמאות למיקוד התנהגותי
האפליקציות עבור המיקוד התגובתי אמורות לענות על שאלות הבאות:
חסרונות
למרות שהמיקוד התגובתי מאפשר לעסקים לקבל תנועת גולשים ולקוחות מכווני קנייה ופעולה הרלוונטיים, יש לו מספר חסרונות מהותיים.
ועדת הבחירות המרכזית לכנסת
תחילת עבודתה של ועדת הבחירות המרכזית
קובע "הודעה על הרכבה של הוועדה המרכזית תינתן בכנסת על ידי יושב ראש הכנסת תוך 14 יום מיום הקמת הוועדה המרכזית ותפורסם על ידי שר הפנים ברשומות תוך 10 ימים מן היום שניתנה בכנסת". ועל פי "יושב ראש הכנסת יזמן את הוועדה המרכזית לישיבתה הראשונה שתתקיים לא יאוחר מהיום ה-15 שלאחר מסירת ההודעה בכנסת על הרכבה של הוועדה".
חברי ועדת הקלפי
ועדת קלפי מורכבת מלפחות שלושה אנשים: יושב ראש, סגן יושב ראש וחברי הוועדה; המינויים הללו ממונים על פי מפתח סיעתי שקובעת ועדת הבחירות המרכזית. כל אחד מנושאי התפקידים הללו מייצג סיעה אחת מסיעות הכנסת היוצאת. נוסף לכך, רשאית כל רשימת מועמדים שאינה מיוצגת בוועדת הקלפי לשלוח מטעמה משקיף לפקח על התנהלות הבחירות.
מי כשיר לכהן כחבר בוועדת הקלפי
ב-21 במאי 1973, לקראת הבחירות לכנסת השמינית, נתקבל בכנסת תיקון מס' 5 לחוק, ובו תוקן, וקבע "מי שביום הבחירות הוא בן שבע עשרה ומעלה כשיר להיות חבר ועדת קלפי". יש בדבר, מחד – ערך חינוכי חשוב להבנת ערכה של הדמוקרטיה, אך מאידך – יש בו סכנה רבה הצפויה לאותו צעיר, אם איתרע מזלו והוא מכהן בקלפי בה הליך הבחירות התנהל באופן לא תקין.
תוכנית הייצוב הכלכלית של 1985
החרפת המצב הכלכלי
בשנת 1982 שר האוצר, יורם ארידור, ניסה להאט את האינפלציה על ידי פיחות השקל (ה"ישן") בקצב אטי מקצב עליית המדד, אך הייסוף של השקל בפועל לא הצליח לעצור את האינפלציה שכבר נעה על גלגלים משומנים של מנגנוני הצמדה משוכללים, ומאידך תרם להחרפת הגירעון במאזן התשלומים. לאחר משבר מניות הבנקים, התפטר יורם ארידור והכלכלן יגאל כהן אורגד מונה תחתיו. הבעיות הכלכליות של ישראל הוסיפו להחריף ובראשן אינפלציה תלת-ספרתית, גירעון במאזן התשלומים שכבר הקטין את יתרות המט"ח של המדינה לרמות מסוכנות, ורמת חוב גבוהה.
הקפאת מחירים, שערי חליפין ושכר
מרכיב מרכזי בתוכנית הייצוב היה מערכת של עוגנים נומינליים שקובעו כדי לאפשר את ייצוב רמת המחירים:
הצלחת התוכנית
הסבל הגדול לציבור נגרם מהעובדה שהבנקים לא אולצו להוריד את ריבית הקרדיט. כך יצא שהאינפלציה ירדה מיידית מרמה שנתית של 440% לכ-20%, אולם הבנקים המשיכו לגבות ריביות חריגות המשקפות את האינפלציה הישנה בו בעת שהיא צנחה. עקב כך נגרמו פשיטות רגל במגזרים הפרטי והעסקי, בד בבד עם עלייה חדה ברווחיות הבנקים. עם הזמן, הריביות ירדו אולם אמון הציבור בבנקים נפגע קשות.
חואקין גוסמן
ב-19 בינואר 2017 הוסגר לארצות הברית על ידי מקסיקו ואמור לעמוד למשפט בבית משפט פדרלי בכמה מדינות באשמת חטיפה, הברחת סמים ורצח. ב-7 בנובמבר 2018 נפתח משפטו, בעת הובלתו למשפט נסגר גשר ברוקלין לתנועה. ב-12 בפברואר 2019 הורשע גוסמן בכל סעיפי כתב האישום נגדו. ביולי 2019 נידון גוסמן למאסר עולם ולעוד 30 שנות מאסר. בנוסף, נקנס בסכום של כ-12.6 מיליארד דולר.
פיג'ו סוג 4
מהדגם יוצרה יחידה אחת בלבד.
אנדרטת ג'פרסון
היסטוריה
עלות הקמת האנדרטה הייתה כ-3 מיליון דולרים. היא נחנכה ב-13 באפריל 1943.
קרב קינבורן
במהלך נחיתת הכוחות של הטורקים, אלכסנדר סובורוב היה בכנסייה. הוא נתן פקודה לא להפריע לנחיתת הכוחות ולתת להם להתקדם לכיוון המצודה. קור רוחו תרם רבות לביטחון יתר הקצינים.
לקראת הצהריים הכוחות הטורקים התקרבו למצודה. באותה עת כ-1500 חיילים היו בתוך המצודה וכ-2500 חיילים היו מחוץ למבצר - כ-30 ק"מ ממנה. בהתקרבות הטורקים לחומות המצודה הרוסים החלו לירות מכל התותחים ופתחו במתקפת נגד. שתי יחידות עברו את הטורקים ותקפו אותם מהאגפים, היחידה בפיקוד אלכסנדר סובורוב עצמו יצאה מהמצודה ותקפה את הטורקים בחזית. במהלך הקרב נפצע סובורוב. במתקפה השנייה ותוך ניצול כוחות עתודה הרוסים הצליחו להזיז את הטורקים והם החלו בנסיגה תוך אבדות כבדות. לקראת שעה 10 בערב כל הכוחות הטורקים עזבו את החוף. רק כ־600 חיילים טורקים חזרו לספינות.
וילנה
וילנה היא העיר הגדולה ביותר בליטא ומהווה את מרכזה הפוליטי, החינוכי, הכלכלי ותרבותי של המדינה.
גאוגרפיה ואקלים
שטחה של וילנה הוא 402 קמ"ר, מתוכם 20.2% בנויים, 43.9% צמחייה ו-2.1% הם מקווי מים.
כלכלה
בווילנה מתפתחת בשנים האחרונות תעשייה מקומית מתקדמת בתחומי הלייזר וביוטכנולוגיה שחלק ממוצריה מיוצאים למדינות אחרות.
יהדות וילנה - "ירושלים דליטא"
וילנה הפכה במאה ה-17 למרכז של לימוד תורה. מלומדים רבים נולדו או עברו אליה ובהם: ר' יהושע השל בן יוסף, שבתי הכהן (הש"ך), ר' משה בן ר' יצחק יהודה לימא ומאוחר יותר במאה ה-18 גם הרב אריה לייב שפירא (1701–1761), מחבר "נחלת אריאל" ו"מעון אריות" על מסכת סופרים ורבי ברוך כהנא "החריף" וצבי הירש קאידנובר, מחברי "ראש יוסף".
ב-24 ביוני 1941 לאחר שהחל מבצע ברברוסה כבשו הנאצים את וילנה מידי ברית-המועצות. יותר מכל סבלו מהכיבוש יהודי העיר. יהודי וילנה, מנו באותו זמן כ-80,000 איש. עוד בטרם רוכזו יהודי העיר וסביבתה בגטו וילנה, נרצחו כ 35,000 איש מהם בפונאר הסמוכה לעיר.
באוגוסט 1943 גירשו הנאצים אלפי יהודים מגטו וילנה למחנות עבודה באסטוניה. הנאצים החלו בחיסול הגטו ב-1 בספטמבר 1943. ראש היודנראט, יעקב גנס, הפציר בהם לעזוב ואכן כך היה. 15 ימים לאחר מכן הוא נרצח בידי הגסטפו לאחר שהואשם בסיוע ל-FPO. ה-FPO קרא בגלוי ליהודים להתקומם ולהתנגד לגירוש. באותה עת נותרו כ-12,000 יהודים בגטו. 3,700 יהודים גורשו בתחילת ספטמבר למחנות עבודה באסטוניה וכ-4,000, לסוביבור. ב-15 בחודש הוקף הגטו שוב וב-23 צוו היהודים להתכונן לגירוש האחרון. בסך הכול נספו כ-100,000 יהודים בגטו וילנה בתקופת השואה.
לוי סעדיה נחמני
קורות חייו
הרב לוי לימד בתלמוד תורה 'אוצר התורה', ובשנת ה'תשי"ד (1954) התמנה לרב בישיבת 'נווה שלום'. במקביל לימד תנ"ך ותלמוד בבית המדרש למורים בקזבלנקה. היה גם סופר בית הדין של מרקש.
דרומס
רבייה וגידול צאצאים
הגומחות צמודות זו לזו ויוצרות מבנה המזכיר חלת דבש.
בוטליך
כלכלה
בעיר ממוקם בסיס צבאי שהוקם בשנת 2007 ושימש את יחידת 33 חיל המצב המקומי של הצבא הרוסי. ב-2011 המטה הכללי הרוסי הורה על העברת היחידה לעיר מייקופ. בבסיס התמקמו במקומה יחידות של המודיעין הצבאי: יחידה 1327 ויחידת ספצנאז מספר 25908 של משרד ההגנה הרוסי.
Ride (שיר של Twenty One Pilots)
הווידאו קליפ הרשמי של שיר הועלה לערוץ היוטיוב הרשמי של הלהקה ב-13 במאי 2015 והיה זמין לרכישה ולהאזנה ב-Google Play Store ב-12 במאי 2015. השיר נכנס למצעדים השנתיים של מגזין הבילבורד, שהתפרסמו בסוף שנת 2016.
טיירון וודלי
UFC
נכון לנובמבר 2020, מאזן הקרבות של וודלי עומד על 19 ניצחונות, 6 הפסדים ותיקו אחד.
בול מסירה מאוחרת
מסירה מאוחרת
המכתבים שהובאו על ידי הציבור לבית הדואר בין השעות שבע ושמונה בערב הוחתמו כאמור בחותמת של אותו יום, אולם נשמרו בבית הדואר ונארזו רק בשק הדואר של יום המחרת. מצב זה גרם לעיתים מבוכה להנהלת הדואר, אשר הייתה מחויבת להעביר את המכתב לנמען בתוך פרק זמן קבוע. החותמת שעל המעטפה העידה כי היא נמסרה למשלוח ביום מסוים, אולם לא היה כל ביטוי לעיכוב שנגרם עקב המסירה המאוחרת של המכתב לבית הדואר. מנקודת מבטו של הנמען הוא קיבל את המכתב 24 שעות לאחר פרק הזמן עליו התחייבה הנהלת הדואר.
עמית סופר
חיים אישיים
נשוי לנוגה ומתגורר ביישוב בר יוחאי. אחיו הצעיר הוא חבר הכנסת ושר העלייה והקליטה אופיר סופר. בן דודו הוא איש התקשורת אלירז שדה.
ג'יימס סולטר
ג'יימס ארנולד הורוביץ (באנגלית: James Arnold Horowitz; 10 ביוני 1925 - 19 ביוני 2015), המוכר יותר בשם העט ג'יימס סולטר (James Salter) אותו אימץ בהמשך חייו גם כשם חוקי, היה סופר ותסריטאי אמריקאי ממוצא יהודי, וכן קצין וטייס בחיל האוויר של ארצות הברית.
מאור תיתון
ביוגרפיה
החל משנת 2013, היה תיתון לזמר הליווי של הזמר עומר אדם במשך כארבע שנים. בשנת 2017, כתב עבור אדם את השיר "שדות של תירוצים", מתוך האלבום "אחרי כל השנים". בשנת 2018 כתב, הלחין והפיק עבורו את הלהיט "חברות שלך", יחד עם אלעד טרבלסי. השיר הגיע למקום הראשון במצעד ההשמעות ברדיו השבועי של מדיה פורסט, ולאחר מכן גם למקום החמישי במצעד הפזמונים העברי השנתי של גלגלצ ולמקום העשירי במצעד השנתי של כאן גימל. בשנת 2019 יצא שיר ההמשך, "חברות שלך 2", שהגיע למקום השביעי במצעד השבועי של מדיה פורסט.
צבי ליבוביץ
ביוגרפיה
בתקופות: המנדט הבריטי ומלחמת העצמאות ליבוביץ (ליבוביטש) נולד ביקטרינוסלב, רוסיה (היום דניפרופטרובסק, אוקראינה) ב-1897. הוא עלה עם משפחתו ליפו בשנת 1900. גר בנוה צדק והתחנך בבתי הספר 'אליאנס' ו'תחכמוני' ביפו. במלחמת העולם הראשונה היה בגרמניה ושהה במחנות שבויים כאזרח רוסי. לאחר מכן סיים תואר מהנדס אזרחי בעיר אאכן. חזר לארץ ישראל ב-1923 והיה מהנדס בעיריית תל אביב בשנת 1924. הוא הכין את תוכנית הביוב הראשונה של תל אביב וביצע אותה. בשנת 1927 היה למהנדס העיר הערבית רמלה עד שנת 1930. בשנה זו עבר לירושלים והיה סגן מנהל מחלקת המים. באוקטובר 1933 פיטר ראש העירייה ראע'ב נשאשיבי בפתאומיות את מנהל מחלקת המים אשר קוך בטענה למעילה בכספים וליבוביץ מונה לממלא מקומו. לאחר שהופרכו ההאשמות נגדו בבית המשפט, דרש קוך לשוב לעבודתו בעירייה, אולם כדי לא לפגוע בליבוביץ העירייה לא נענתה לבקשה. כמנהל מחלקת המים היה ליבוביץ הפקיד היהודי הגבוה ביותר בעיריית ירושלים המנדטורית בראשות ראשי עירייה ערביים. ליבוביץ ניהל ביד רמה את אספקת המים לירושלים המסובכת שהתבססה על מי בורות, ומעיינות בסביבת העיר שהובלו לעיר בתעלות, מנהרות וצינורות מדרום (בריכות שלמה) וממזרח (נחל פרת). בשנת 1933/4 הסתיימה הנחת קו המים ממעיינות הירקון בראש העין לירושלים דרך לטרון. בשנת 1938 צוין לשבח על ידי העירייה על צמצום ההפסדים במערכת המים.
אגם פושיין
גאוגרפיה
אגם פושיין משתרע על שטח של 212 קילומטרים רבועים מצפון לדרום. צורתו דומה לדלעת. החלק הצפוני רחב ועמוק, החלק הדרומי צר ורדוד, והמרכז הוא החלק הצר ביותר. האגם משתרע בתחום של 3 נפות: צ'נגג'יאנג (60% משטח האגם), ג'יאנגצ'וואן (32.5%) וחוואנינג (7.5%). האגם שוכן בתחום אגן הניקוז של נהר הפנינה, על הגבול עם אגן הניקוז של הנהר ג'ינשה. ההרים מגיעים עד קו החוף במזרח, בדרום ובמערב, כאשר בצפון החוף הוא המשך של מישור נרחב. האגם מקושר לאגם שִׂינְגְיוּן (星云湖) שמדרום-מערב לו באמצעות הנהר יוּדָאי. יש באגם אי קטן אחד, האי גוּשָׁאן (מילולית "ההר הבודד"), בחלק הדרומי של האגם.
צמחייה ובעלי חיים
Fuxianhuia הוא סוג נכחד של פרוקי-רגליים שנתגלה באתר המאובנים בצ'נגג'יאנג הקרוי על שם האגם.
העיר האבודה
ב-2001 דווח כי נתגלו כלי חרס וכלי אבן על שטח בן 2.4–2.7 קילומטרים רבועים בקרקעית האגם. ב-2006 ביצעה הטלוויזיה המרכזית של סין סקר נוסף. תיארוך פחמן-14 של קונכיות הצמודים לשרידים שבוצע ב-2007 אישר כי הממצאים הם בני 1,750 שנים, או בערך משנת 257 לספירה. ההשערה היא כי השרידים מייצגים מבנים מממלכת דיין העתיקה שגלשו לאגם במהלך רעידת אדמה.
ג'וליאנה מרגוליס
קריירת משחק
בשנת 2018, מרגוליס כיכבה בסדרת הקומדיה האפלה "דיאטלנד" ברשת AMC, אשר מבוססת על הרומן באותו שם (אנ') מאת סארי ווקר (אנ') משנת 2015. בסדרה גילמה מרגוליס את קיטי מונטגומרי - פאשניסטה מגעילה שמעסיקה אישה עם עודף משקל למשימות שפלות ונהנית לענות אותה ללא הרף (במיוחד על המשקל שלה). למרות ביקורות חיוביות, הסדרה בוטלה לאחר עונה אחת.
המוזיאון הלאומי של ברזיל
ב-2 בספטמבר 2018, מבנה הארמון שבו שוכן המוזיאון נשרף. עדיין לא ידוע מהי מידת הנזק שנגרם לאוסף המוזיאון.